กฤชนนท์ อัยยปัญญา

กฤชนนท์ อัยยปัญญา  (เกิด 31 ตุลาคม พ.ศ. 2523)  เป็นนักการเมืองชาวไทย ปัจจุบันดำรงตำแหน่งรองโฆษกพรรคเพื่อไทย อดีตกรรมการผู้ช่วยรัฐมนตรี ในรัฐบาลแพทองธาร ชินวัตร อดีตผู้ช่วยรัฐมนตรีประจํากระทรวงคมนาคม ในรัฐบาลเศรษฐา ทวีสิน อดีตเลขานุการรัฐมนตรีว่าการกระทรวงอุตสาหกรรม อดีตผู้สมัครสมาชิกสภาผู้แทนราษฎรกรุงเทพมหานคร สังกัดพรรคเพื่อไทย

 ประวัติ 
ดร.กฤชนนท์ อัยยปัญญา (ตั้น) ชื่อเดิม กฤชนนท์ ห่อทองคำ เกิดเมื่อวันที่ 31 ตุลาคม พ.ศ. 2523 กรุงเทพมหานคร 

 การศึกษา 
สำเร็จการศึกษาระดับมัธยม โรงเรียนสาธิตจุฬาลงกรณ์มหาวิทยาลัย สำเร็จการศึกษาระดับปริญญาตรี คณะวิศวกรรมศาสตร์ สาขาวิศวกรรมอุตสาหการ มหาวิทยาลัยมหิดล รุ่นที่ 8 พ.ศ. 2544 สำเร็จการศึกษาระดับปริญญาโท สาขาบริหารธุรกิจเกษตร สถาบันเทคโนโลยีพระจอมเกล้าเจ้าคุณทหารลาดกระบัง พ.ศ. 2550 และสำเร็จการศึกษาระดับปริญญาเอก สาขาการจัดการธุรกิจอุตสาหกรรม สถาบันเทคโนโลยีพระจอมเกล้าเจ้าคุณทหารลาดกระบัง พ.ศ. 2557

 การทำงาน 
ในปี พ.ศ. 2547 ดร.กฤชนนท์ อัยยปัญญา ได้ก่อตั้งบริษัทเอกชนควบคู่กับการเป็นอาจารย์พิเศษมหาวิทยาลัยรามคำแหง และสถาบันอื่นๆ ปัจจุบันดำรงตำแหน่งเลขานุการรัฐมนตรีว่าการกระทรวงอุตสาหกรรม และตำแหน่งนายกสมาคมศิษย์เก่า คณะการบริหารและจัดการ สถาบันเทคโนโลยีพระจอมเกล้าเจ้าคุณทหารลาดกระบัง

 การเมือง 

 ปี พ.ศ. 2561 ได้เข้าร่วมเป็นสมาชิกพรรคพลังประชารัฐและมีส่วนร่วมในการก่อตั้งพรรค รวมไปถึงร่างนโยบายต่างๆ ของทางพรรค

 ปี พ.ศ. 2562 ลงสมัครรับเลือกตั้งสมาชิกสภาผู้แทนราษฎรเขตบางแค (เขต 28) กรุงเทพมหานคร ในสังกัดพรรคพลังประชารัฐ (ได้รับคะแนนเสียง 29,413 เสียง) โดยพ่ายแพ้ให้ผู้สมัครสมาชิกสภาผู้แทนราษฎรจากพรรคอนาคตใหม่เพียง 146 คะแนน

 15 ตุลาคม พ.ศ. 2562 ได้รับการแต่งตั้งจากมติคณะรัฐมนตรีให้เป็นรองโฆษกกระทรวงอุตสาหกรรม
9 มิถุนายน พ.ศ. 2563 ได้รับการแต่งตั้งจากมติคณะรัฐมนตรีให้เป็นเลขานุการรัฐมนตรีว่าการกระทรวงอุตสาหกรรม

 ปี พ.ศ. 2566 ลงสมัครรับเลือกตั้งสมาชิกสภาผู้แทนราษฎรเขตเลือกตั้งที่ 29 กรุงเทพมหานคร ในสังกัดพรรคเพื่อไทย แต่ไม่ได้รับการเลือกตั้ง ซึ่งผู้สมัครสมาชิกสภาผู้แทนราษฎรที่ได้รับเลือกตั้งคือนางสาวทิสรัตน์ เลาหพล ผู้สมัครสมาชิกสภาผู้แทนราษฎรจากพรรคก้าวไกล

ต่อมา ได้รับการแต่งตั้งเป็นกรรมการผู้ช่วยรัฐมนตรี ในรัฐบาล เศรษฐา ทวีสิน

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๕, ๑๓ สิงหาคม ๒๕๖๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๔, เล่ม ๑๓๙ ตอนพิเศษ ๑ ข หน้า ๓, ๑๔ กุมภาพันธ์ ๒๕๖๕

 อ้างอิง 

 อายุน้อยร้อยล้าน ธุรกิจปุ๋ยอินทรีย์เคมี - thaitv channelthai, 16 กันยายน 2562
 ในวิกฤต...ยังมีโอกาส - ข่าวสด, 30 มกราคม 2559
 “สยามธุรกิจ” บุก เยี่ยมชม โรงงานผลิตปุ๋ยอินทรีย์ “ ไอออนิค” การันตรีมาตราฐานระดับสากล - สยามธุรกิจ 29 มิถุนายน 2561
 เรื่องเล่าจากสองข้างทาง - มติชน เทคโนโลยีชาวบ้าน , 15 เมษายน 2555
ข่าวการเมือง - เดลินิวส์ , 9 มิถุนายน 2563

หมวดหมู่:นักการเมืองไทย
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย
หมวดหมู่:บุคคลจากคณะวิศวกรรมศาสตร์ มหาวิทยาลัยมหิดล
หมวดหมู่:บุคคลจากคณะบริหารธุรกิจ สถาบันเทคโนโลยีพระจอมเกล้าเจ้าคุณทหารลาดกระบัง
หมวดหมู่:อาจารย์คณะบริหารธุรกิจ
หมวดหมู่:บุคคลจากคณะบริหารธุรกิจ มหาวิทยาลัยรามคำแหง
หมวดหมู่:พรรคพลังประชารัฐ
หมวดหมู่:ผู้ได้รับเครื่องราชอิสริยาภรณ์ ต.ม.